Côte-de-Brouilly

D'Côte de Brouilly ass ee vun den 10 Crusen aus de Wéngerte vum Beaujolais. Déi 10 Cruse si vun Norden no Süden: Saint-Amour, Juliénas, Chénas, Moulin-à-Vent, Fleurie, Chiroubles, Morgon, Regnié, Côte-de-Brouilly a Brouilly.

D'Wéngerte vun der Côte-de-Brouilly verdeele sech ronderëm den ënneschten Deel vum 484 Meter héije Mont Brouilly, e fréiere Vulkan, am Weste vu Belleville a gi selwer ronderëm ageschloss vun de Wéngerte vun der AOC Brouilly.

Am grousse Ganze ginn d'Wäiner vun der Côte-de-Brouilly als besser ugesinn wéi de Brouilly, schonn eleng doduerch well s'aus bessere Lage kommen. Si si méi räich an hu méi Charakter. Well d'Drauwe gutt zeideg ginn, hu se méi Zocker, a kréien doduerch méi en héjen Alkoholgehalt.

E Côte-de-Brouilly drénkt sech am beschte wann en 1-3 Joer al ass.

Déi bekanntst Produzente sinn: Dominique Lacondemine, Domaine Large, a Claude Geoffray fir de Château Thivin a Château du Grand Vernay.

 Informatiounen iwwer d'Appelatioun 

Numm: Côte-de-Brouilly 
Faarf: Rout 
Dekreet vun der Apellatioun: 1938 
Erlaabt Riefzorten: Gamay 
Biedem: Porphyrleeën 
Fläch vum Wéngert: 325 ha 
Gemengen déi zur Appelatioun gehéieren: Odenas, Saint-Lager, Cercié, Quincié-en-Beaujolais.
Produktioun: 18.700 

Kategorie:Rout Wäiner
Kategorie:Beaujolais AOC